Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1617

12. A mûsorkészítés szakmai elõírásai 12.1. Az Újpest TV megköveteli a munkájában részt vevõ munkatársaktól általában a szakirányú végzettséget, újságírói vagy filmes szakmai végzettséget vagy gyakorlatot. 12.2. A munkatársak kötelesek feladatukat legjobb szakmai tudásuk szintjén végezni, színvonalas elõkészítõ munkával felkészülten közelíteni a mûsorkészítés bármely feladatához. 12.3. Az Újpest TV csak a televíziózás vagy rádiózás témájával foglalkozó mûsorszámaiban nyilvánít véleményt más mûsorszolgáltatókról. Belsõ ügyeirõl információkat csak akkor közöl, ha az érinti a helyi közéletet, és joggal számíthat a nézõk érdeklõdésére. 12.4. Rejtett kamerát és mikrofont csak kivételes esetekben szabad használni. 12.5. A mûsorszámok szerkesztési folyamata a szereplõk eredetileg rögzítésre került mondandóját nem módosíthatja. Utólag felvett kérdést nem szabad a mûsorban olyan látszattal közölni, mintha az a helyszínen hangzott volna el. 12.6. Archív anyag felhasználásakor egyértelmûen meg kell jelölni a felvétel idõpontját, és ügyelni kell arra, hogy az abban megszólaló személyek véleményének esetleges megváltozása folytán jogaik és jogos érdekeik ne sérüljenek. 12.7. A szakmai vagy etikai normák megsértése – ha egyébként törvénysértéssel nem jár együtt – figyelmeztetést, majd a mûsorkészítésbõl történõ ideiglenes kizárást von maga után. 12.8. Az Újpest TV támogatja munkatársainak minden olyan törekvését, amely szakmai tudásuk fejlesztésére, szakmai szervezetek munkájában való részvételre irányul. Fiatal, kezdõ munkatársainak szakmai fejlõdését megkülönböztetett figyelemmel kíséri, és a rájuk bízott feladatok célszerû megválasztásával igyekszik elõmozdítani azt.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes